ETA-sopimuksen liitteessä XIII olevan 64 kohdan a alakohdassa tarkoitetun säädöksen 4 artiklan 1 kohdan a alakohdan mukainen EFTAn valvontaviranomaisen tiedonanto (neuvoston asetus (ETY) N:o 2408/92, annettu 23 päivänä heinäkuuta 1992, yhteisön lentoliikenteen harjoittajien pääsystä yhteisön sisäisen lentoliikenteen reiteille) - Uusien julkisen palvelun velvoitteiden asettaminen reitillä Værøy (helikopterikenttä)-Bodø-Værøy harjoitettavalle säännölliselle lentoliikenteelle



Virallinen lehti nro C 027 , 31/01/2002 s. 0003 - 0005



ETA-sopimuksen liitteessä XIII olevan 64 kohdan a alakohdassa tarkoitetun säädöksen 4 artiklan 1 kohdan a alakohdan mukainen EFTAn valvontaviranomaisen tiedonanto (neuvoston asetus (ETY) N:o 2408/92, annettu 23 päivänä heinäkuuta 1992, yhteisön lentoliikenteen harjoittajien pääsystä yhteisön sisäisen lentoliikenteen reiteille) Uusien julkisen palvelun velvoitteiden asettaminen reitillä Værøy (helikopterikenttä)-Bodø-Værøy harjoitettavalle säännölliselle lentoliikenteelle (2002/C 27/03) 1. JOHDANTO Norja on päättänyt yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 (http://europa.eu.int/eur-lex/fi/lif/dat/1992/fi_392R2408.html) 4 artiklan 1 kohdan a alakohdan mukaisesti asettaa 1 päivästä elokuuta 2002 alkaen uudet julkisen palvelun velvoitteet säännölliselle lentoliikenteelle seuraavalla reitillä: Værøy (helikopterikenttä)-Bodø-Værøy 2. JULKISEN PALVELUN VELVOITTEESEEN SISÄLTYY SEURAAVAA: 2.1 Vähimmäisvuorotiheys, paikkakapasiteetti, reitit ja aikataulut Kumpaankin suuntaan on liikennöitävä päivittäin. Vuorotiheydet: - 1. helmikuuta-31. lokakuuta: vähintään kaksi edestakaista vuoroa päivässä maanantai-perjantai ja yksi lauantaina ja yksi sunnuntaina - 1. marraskuuta-31. tammikuuta: vähintään yksi edestakainen vuoro päivässä. Paikkakapasiteetti: - 1. helmikuuta-31. lokakuuta: vähintään 180 paikkaa viikoittain kumpaankin suuntaan. - 1. marraskuuta-31. tammikuuta: vähintään 105 paikkaa viikoittain kumpaankin suuntaan. - Jos matkustajien määrä ajanjaksolla 1. tammikuuta-30. kesäkuuta tai 1. elokuuta-30. marraskuuta on suurempi kuin 70 prosenttia tarjottujen paikkojen määrästä, liikenteenharjoittajan on lisättävä paikkakapasiteettia tämän tiedonannon liitteenä olevien liikenneministeriön antamien sääntöjen mukaisesti. - Jos matkustajien määrä ajanjaksolla 1. tammikuuta-30. kesäkuuta tai 1. elokuuta-30. marraskuuta on pienempi kuin 35 prosenttia tarjottujen paikkojen määrästä, liikenteenharjoittaja voi vähentää paikkakapasiteettia tämän tiedonannon liitteenä olevien liikenneministeriön antamien sääntöjen mukaisesti. Aikataulut: Aikatauluissa on otettava huomioon lentomatkojen kysyntä. Vaadittuja lentoja koskevat lisäksi seuraavat ehdot maanantaista perjantaihin (ajat paikallisia): - 1.-28./29. helmikuuta: vähintään kahden ja puolen tunnin aikaero ensimmäisen Bodø:hön saapuvan vuoron ja viimeisen Bodøstä lähtevän vuoron välillä. - 1. maaliskuuta-30. syyskuuta: vähintään neljän ja puolen tunnin aikaero ensimmäisen Bodø:hön saapuvan vuoron ja viimeisen Bodøstä lähtevän vuoron välillä. - 1.-31. lokakuuta: vähintään neljän tunnin viidentoista minuutin aikaero ensimmäisen Bodøhön saapuvan vuoron ja viimeisen Bodøstä lähtevän vuoron välillä. 2.2 Ilma-alusluokka Vaadituilla lennoilla on käytettävä vähintään 15 matkustajalle rekisteröityjä helikoptereita. Lentoliikenteen harjoittajien on lisäksi otettava huomioon se, että Værøyn helikopterikentällä noudatetaan näkölentosääntöjen päivänvaloa koskevia ehtoja. Lisätietoja saa osoitteesta: Luftfartstilsynet , Postboks 8050 Dep. , N - 0031 Oslo , Puhelin (47) 23 31 78 00. 2.3 Hinnoittelu - Täysin muutettavissa olevan menolipun perushinta toimintakaudella 1. elokuuta 2002-31. heinäkuuta 2003 saa olla enintään 755 Norjan kruunua. - Kunkin seuraavan vuoden enimmäishintoja tarkistetaan 1. elokuuta Norjan tilastokeskuksen saman vuoden kesäkuun 15. päivänä päättyvälle 12 kuukauden jaksolle julkaiseman kuluttajahintaindeksin mukaisesti (http://www.ssb.no/english/). - Liikenteenharjoittajan on osallistuttava kotimaanlinjoilla toimivien liikenteenharjoittajien kulloinkin voimassa oleviin sopimuksiin, ja sen on pidettävä tarjolla kaikkia näiden sopimusten mukaisia alennuksia. - Normaalin käytännön mukaisia alennuksia on tarjottava. 2.4 Palvelujen jatkuvuus Suoraan liikenteenharjoittajasta johtuvista syistä peruutettujen lentojen määrä saa olla enintään 1,5 prosenttia aiotusta lentojen määrästä vuodessa. 2.5 Yhteistyöjärjestelyt Sen jälkeen kun on järjestetty tarjouskilpailu, jolla liikennöintioikeus reitillä Værøy-Bodø-Værøy rajoitetaan yhteen liikenteenharjoittajaan, ovat voimassa seuraavat ehdot: Hinnoittelu: - Kaikki muihin reitteihin liittyvät jatkoyhteyshinnat on tarjottava yhtäläisin ehdoin kaikille liikenteenharjoittajille. Poikkeuksena ovat tarjouksen tekijän liikennöimät muihin reitteihin liittyvät jatkoyhteyshinnat, jotka ovat enintään 40 prosenttia täysin muutettavissa olevan lipun hinnasta. - Näillä lennoilla ei voida ansaita eikä käyttää kanta-asiakkaiden bonusjärjestelmän pisteitä. Jatkoyhteyksien ehdot: - Kaikkien liikenteenharjoittajan asettamien ehtojen, jotka koskevat matkustajien kuljettamista toisten liikenteenharjoittajien reiteille tai reiteiltä mukaan luettuina odotusaikoja sekä lippujen ja matkatavaroiden lähtöselvitystä koskevat ehdot, on oltava puolueettomia ja syrjimättömiä. 3. MUUTA Nämä julkisen palvelun velvoitteet korvaavat Euroopan yhteisöjen virallisessa lehdessä C 16, 21.1.1999, julkaistut reittiä Værøy-Bodø-Værøy koskevat julkisen palvelun velvoitteet. 4. LISÄTIETOJA SAA OSOITTEESTA: Samferdselsdepartementet Postboks 8010 Dep. N - 0030 OSLO Puhelin (47) 22 24 82 41 faksi (47) 22 24 95 72. Aineisto on saatavilla myös Internet-osoitteessa: http://www.odin.dep.no/sd/engelsk/aktuelt/tenders/ index-b-n-a.html LIITE LIITE ILMOITUKSEEN, JOKA KOSKEE JULKISEN PALVELUN VELVOITTEIDEN ASETTAMISTA REITILLÄ VÆRØY-BODØ-VÆRØY HARJOITETTAVALLE SÄÄNNÖLLISELLE LENTOLIIKENTEELLE TUOTANNON ELI TARJOTTAVIEN PAIKKOJEN MÄÄRÄN TARKISTAMINEN - TUOTANNON TARKISTAMISLAUSEKE 1. Tuotannon tarkistamislausekkeen tarkoitus Tuotannon tarkistamislausekkeen avulla on tarkoitus varmistaa, että liikenteenharjoittajan tarjoama paikkakapasiteetti mukautuu kysynnän muutoksiin. Matkustajamäärien kasvaessa huomattavasti ja ylittäessä jäljempänä annetut enimmäisprosenttiosuudet paikkojen kokonaismäärästä (käyttöaste) liikenteenharjoittajan on lisättävä tarjottujen paikkojen määrää. Samoin liikenteenharjoittaja voi vähentää tarjottujen paikkojen määrää, kun matkustajamäärät vähenevät huomattavasti. Ks. jäljempänä kohdassa 3 oleva eritelmä. 2. Käyttöasteen mittausjaksot Ajanjaksot, jolloin käyttöastetta tarkkaillaan ja arvioidaan, ovat 1. tammikuuta-30. kesäkuuta ja 1. elokuuta-30. marraskuuta. 3. Tuotannon eli tarjottavien paikkojen määrän muuttamisen edellytykset 3.1 Tuotannon lisäämisen edellytykset 3.1.1 Tarjottavien paikkojen määrää on lisättävä, kun julkisen palvelun velvoitteeseen kuuluvan reitin keskimääräinen käyttöaste ylittää 70 prosenttia. Näiden reittien keskimääräisen käyttöasteen ylittäessä 70 prosenttia jommallakummalla kohdassa 2 mainitulla jaksolla liikenteenharjoittajan on lisättävä niiden paikkatarjontaa vähintään 10 prosentilla viimeistään seuraavan IATA-liikennöintikauden alusta. Tarjottavien paikkojen määrää on lisättävä vähintään siten, että keskimääräinen käyttöaste ei ylitä 70 prosenttia. 3.1.2 Lisätessään tarjottujen paikkojen määrää edellä esitetyllä tavalla liikenteenharjoittaja voi halutessaan käyttää uuden tuotannon yhteydessä ilma-aluksia, joiden paikkakapasiteetti on alhaisempi kuin alkuperäisessä tarjouksessa edellytetty. 3.2 Tuotannon vähentämisen edellytykset 3.2.1 Tarjottavien paikkojen määrää voidaan vähentää, kun julkisen palvelun velvoitteeseen kuuluvan reitin keskimääräinen käyttöaste alittaa 35 prosenttia. Näiden reittien keskimääräisen käyttöasteen alittaessa 35 prosenttia jommallakummalla kohdassa 2 mainitulla jaksolla liikenteenharjoittaja voi vähentää niiden paikkatarjontaa enintään 25 prosentilla ensimmäisestä päivästä kyseisten jaksojen päättymisestä. 3.2.2 Reiteillä, joilla tarjotaan kumpaankin suuntaan enemmän kuin kaksi vuoroa päivässä, kohdan 3.2.1 mukainen tuotannon vähennys on toteutettava vähentämällä tarjottavien vuorojen määrää. Ainoa poikkeus tästä on tapaus, jolloin liikenteenharjoittaja käyttää ilma-aluksia, joiden paikkakapasiteetti on suurempi kuin julkisen palvelun velvoitteiden asettamisilmoituksessa määrätty vähimmäiskapasiteetti. Liikenteenharjoittaja voi tällöin käyttää pienempiä ilma-aluksia, ei kuitenkaan sellaisia, joiden paikkakapasiteetti on pienempi kuin julkisen palvelun velvoitteiden asettamisilmoituksessa määrätty. 3.2.3 Reiteillä, joilla tarjotaan kumpaankin suuntaan ainoastaan yksi tai kaksi vuoroa päivässä, tarjottavien paikkojen määrää voidaan vähentää ainoastaan käyttämällä ilma-aluksia, joiden paikkakapasiteetti on alhaisempi kuin julkisen palvelun velvoitteiden asettamisilmoituksessa määrätty. 4. Tuotannon muuttamismenettely 4.1 Lain mukaan liikenteenharjoittajan ehdottamien aikataulujen ja tuotannonmuutosten hyväksymisestä vastaa Norjan liikenneministeriö. Tässä yhteydessä viitataan Norjan liikenneministeriön kiertokirjeeseen N-8/97, joka on liitetty tarjouskilpailua koskeviin asiakirjoihin. 4.2 Kun tuotantoa on lisättävä kohdan 3.1 edellytysten mukaisesti, uuden tuotannon aikatauluista on sovittava liikenteenharjoittajan ja asianomaisen maakuntahallinnon (maakuntahallintojen) kesken. 4.3 Jos uutta tuotantoa tarjotaan kohdan 3.1 mukaisesti, eivätkä liikenteenharjoittaja ja asianomainen maakuntahallinto (maakuntahallinnot) pääse sopimukseen aikatauluista kohdan 4.2 mukaisesti, liikenteenharjoittaja voi hakea liikenneministeriöltä kohdan 4.1 mukaisesti lupaa käyttää uuden tuotannon yhteydessä eri aikataulua. Tämä ei merkitse sitä, että liikenteenharjoittaja voisi hakea lupaa käyttää aikataulua, johon ei sisälly vaadittua tuotannon lisäystä. Uuden tuotannon aikataulujen poikkeamiselle siitä, mitä asianomainen maakuntahallinto (maakuntahallinnot) voisi hyväksyä kohdan 4.2 mukaisesti, on oltava painavat syyt, jotta ministeriö voisi hyväksyä liikenteenharjoittajan ehdotuksen. 5. Taloudellisen korvauksen muuttumattomuus tuotannon muuttuessa 5.1 Liikenteenharjoittajan saama taloudellinen korvaus pysyy entisellään, kun tuotantoa lisätään kohdan 3.1 mukaisesti. 5.2 Liikenteenharjoittajan saama taloudellinen korvaus pysyy entisellään, kun tuotantoa vähennetään kohdan 3.2 mukaisesti.